Olla, et väljenduda.  Väljenduda, et olla. Üha enam näen selles täiuse võrdkuju ja vormelit, elu tegelikku mõtet. Ja selles võrdkujus, vormelis omakorda eesmärki, mis ahvatleb avatusele, mis ütleb: ära rahuldu näivusega, otsi ja ammuta olemuslikku ning jaga seda teistega, sest kõik su elus, su teadmised ja uskumused, su kannatused ja ülendused, su õnned ja õnnetused on jagamiseks; iseendalegi kuulud sa niivõrd, kuivõrd kuulud teistele - ja Jumalale.